Oficiālais Vēstnesis L 293 , 10/11/2001 Lpp. 0005 - 0007



Komisijas Regula (EK) Nr. 2180/2001 (2001. gada 9. novembris) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2031/2002 [2], jo īpaši tās 9. pantu, tā kā: (1) Lai nodrošinātu minētajai regulai pievienotās kombinētās nomenklatūras vienādu piemērošanu, ir jāpieņem pasākumi par šīs regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifu vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas, un ir izveidota ar īpašiem Kopienas noteikumiem. (3) Šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, ņemot vērā 3. ailē izklāstīto pamatojumu. (4) Būtu lietderīgi, ja saistošu izziņu par tarifu, ko attiecībā uz preču klasifikāciju kombinētajā nomenklatūrā sniedz dalībvalstu muitas iestādes, bet kas neatbilst šās regulas noteikumiem, tās turētājs varētu turpināt izmantot trīs mēnešus, ievērojot 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar atbilstošajiem KN kodiem, kas norādīti minētās tabulas 2. ailē. 2. pants Saistošu izziņu par tarifu, ko sniegušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot vēl trīs mēnešus. 3. pants Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 9. novembrī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 279, 23.10.2001., 1. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. -------------------------------------------------- PIELIKUMS Preču apraksts | Klasifikācijas KN kods | Pamatojumi | (1) | (2) | (3) | Kvadrātveida tekstilmateriāla paklājs (65 % poliestera un 35 % kokvilnas) ar izmēriem 70 x 70 cm, kas polsterēts ar poliestera šķiedrām. Paklājs ir aprīkots ar diviem elastīgiem plastmasas stieņiem, kas polsterēti ar putuplastu un ir ar tekstilmateriāla segumu. Katrs no tiem ir aptuveni 1,5 m garš un ir pievienojams paklāja malām. Piestiprināšanai pie plastmasas stieņiem ir paredzēti šādi piederumi: no tekstilmateriāliem un plastmasas izgatavots spogulis,no plastmasas izgatavots grabulis,no tekstilmateriāliem izgatavota puķe ar elektronisku moduli, kas atskaņo melodiju, kad uz tā uzspiež.Ražojums ir paredzēts bērniem vecumā līdz 10 mēnešiem. Skatīt A attēlu. | 95039037 | Klasifikāciju nosaka pēc kombinētās nomenklatūras interpretācijas 1. un 6. vispārējā noteikuma, 1. piezīmes t) punkta attiecībā uz XI iedaļu un KN kodu 9503, 950390 un 95039037 formulējuma. Sakarā ar izmantojumu, kam tas paredzēts, un to, ka tas ir aprīkots ar rotaļlietām, ražojums uzskatāms par tekstilmateriāla rotaļlietu. | Ar putuplastu polsterēts tekstilmateriāla paklājs. Paklāju veido četri segmenti, ko dažādi var savienot, izmantojot "velcro" stiprinājumus. Trijos no segmentiem ir logi, kas aprīkoti ar šādiem piederumiem: no plastmasas izgatavots spogulis,no tekstilmateriāliem izgatavota bumba ar grabuli,no tekstilmaterāliem izgatavota zvaigzne, kas izdod spalgu skaņu,ar ūdeni uzpildāms plastmasas maiss ar plastmasas zivi,dzīvnieku attēli. Šis segments aprīkots arī ar apaļām figūriņām, kas izgatavotas no tekstilmateriāliem, ar elektronisku moduli, kas izdod attiecīgā dzīvnieka skaņas.Nākošais ir tekstilmateriāla paklājs ar ģeometrisku figūru piederumiem. Šie piederumi piestiprināti ar "velcro" stiprinājumiem vai tekstilmateriāla auklām pie paklāja segmentiem. Ražojums paredzēts bērniem vecumā līdz 18 mēnešiem. Skatīt B attēlu. | 95039037 | Klasifikāciju nosaka pēc kombinētās nomenklatūras interpretācijas 1. un 6. vispārējā noteikuma, 1. piezīmes t) punkta attiecībā uz XI iedaļu un KN kodu 9503, 950390 un 95039037 formulējuma. Sakarā ar izmantojumu, kam tas paredzēts, un to, ka tas ir aprīkots ar rotaļlietām, ražojums uzskatāms par tekstilmateriāla rotaļlietu. | +++++ TIFF +++++ +++++ TIFF +++++ --------------------------------------------------